Samukawis ingkang makatên punika kawulangakên wontên ing sêrat-sêratipun sawarnining bôngsa, sarta sarêng sêrat-sêrat wau sampun kasantunan ing sawarnining basa Eropah lajêng sami mangêrtos, bilih agami ing alam donya punika kathah ingkang nunggil, sarta ingkang kathah pathokaning piwulangipun satunggaling agami, sok pinanggih wontên ing agami sanès. Kados ta piwulangipun agami Kristên, ugi pinanggih wontên ing agami Hindhu, agami Buda, wontên piwulangipun Konghucu tuwin Locu, saking sarujukipun agami wau ngantos [nga...]